Johann Aken

Johann Aken (u 1629 Danzig – 1689 Riia) oli saksa maalikunstnik, barokk-kunsti esindaja, kes töötas 17. sajandi kolmandal veerandil Tallinnas.

 Eluloolist 
Johann Akeni elust on vähe teada. Ta töötas maalijana Danzigis ja Lübeckis. Hiljemalt 1662. aastal asus ta Tallinna, arhiiviandmete kohaselt maalis nii aadlikele kui ka linnakodanikeleP. Ehasalu. Raekoja lünettmaalid. - Avalikud hooned - omavalitssuste arhitektuurne ja kunstiline manifest. Eesti kunsti ajalugu 2. EKA 2005. Võimalik, et tal oli Tallinnaga juba varasemaid sidemeid. Suri Riias 1689. aastal.

 Kunstnikuna 
Pole teada, kus sai Aken erialase väljaõppe, aga kindlasti mõjutasid tema kujunemist Danzigi kuldajastu hilismaneristlik maalikunst ja hilisem Hollandi-mõjuline portreemaal Saksamaal. Ainsa kindlalt tema nimega seostatava teose, Tallinna raekoja raesaali maalide puhul pole tegemist originaalkompositsioonidega, vaid nende eeskujuks on olnud kaasaegne originaal- ja reprodutseeriv graafik. Äratuntavad on Rembrandti ja Rubensi kompositsioonid ja laenud Matthäus Meriani pildipiiblist. Siiski annab Akeni toetumine nende meistrite töödele tunnistust tema kursisolekust ajastu maitse-eelistustega. Kunstniku professionaalsusest annab märku oskus kohandada erinevad eeskujud ühtsena mõjuvaks pildiprogrammiks.

 Teosed 
Tema tuntuim töö Eestis on seotud Tallinna raekoja renoveerimisega 17. sajandil. Ta maalis 1667. aastal raesaali kaheksa piibliainelist lünettmaali:
"Herodias Ristija Johannese peaga"https://register.muinas.ee/public.php?menuID=monument&action=view&id=1280
"Simson ja Delila"https://register.muinas.ee/public.php?menuID=monument&action=view&id=1281
"Susanna kohtu ees"https://register.muinas.ee/public.php?menuID=monument&action=view&id=1282
"Kristus ja abielurikkuja naine"https://register.muinas.ee/public.php?menuID=monument&action=view&id=1283
"Salomoni kohus"https://register.muinas.ee/public.php?menuID=monument&action=view&id=1284
"Kristus Pilatuse ees"https://register.muinas.ee/public.php?menuID=monument&action=view&id=1285
"Seeba kuninganna Salomoni ees"https://register.muinas.ee/public.php?menuID=monument&action=view&id=1286
"Kristus teenarirahaga"https://register.muinas.ee/public.php?menuID=monument&action=view&id=1287
Raekoja lünettmaalid on alates 1964. aastast kunstimälestisena muinsuskaitse all. Kunstiajaloolaste hinnangul ei ole J. Aken siiski kõigi nende maalide autor, vaid erinev teostus lubab oletada meistriabiliste olemasolu.

 Viited 

Kategooria:Maalikunstnikud
Kategooria:Sündinud 1620. aastatel
Kategooria:Surnud 1689